<!DOCTYPE html PUBLIC "-//W3C//DTD XHTML 1.0 Strict//EN" "http://www.w3.org/TR/xhtml1/DTD/xhtml1-strict.dtd"><html xmlns="http://www.w3.org/1999/xhtml" xml:lang="zh-CN" lang="zh-CN">
<head><link href="flow0021.css" rel="stylesheet" type="text/css" />
<title>转丸第十三、胠乱第十四</title>
</head>
<body>
<h1 id="a017">转丸第十三、胠乱第十四</h1>
<p>
<b>【题解】</b>
</p>
<p class="block">《转丸》、《胠乱》两篇已经亡佚。刘勰《文心雕龙》曾说：“《转丸》骋其巧辞，《飞箝》伏其精术。”可见在南朝齐梁时期《转丸》篇尚未遗失。到了唐代，赵蕤《长短经·反经篇》引《鬼谷子》有一段话，这段话也是《庄子·胠箧》篇的内容，可见到了盛唐时期，《胠乱》篇已经亡佚，有人误把《胠箧》篇当成了《胠乱》。所以，总体来看，《转丸》、《胠乱》的亡佚时间，大概在隋至唐初。</p>
<p class="block">值得注意的是这两篇篇目下的佚《注》，横秋阁刻本《鬼谷子》、高金体《鬼谷子评点》和《四库全书》收录《鬼谷子》等署名为“陶弘景注”，清秦恩复认为是“尹知章注”。秦恩复的观点遭到孙诒让的批驳。我们认为，在没有明确的证据情况下，以“佚注”形式较为恰当。这里录佚《注》和秦恩复的观点，以供参考。</p>
<p class="block">佚《注》曰：或有庄周《胠箧》而充次第者。按，鬼谷之书，崇尚计谋，祖述圣智，而庄周《胠箧》乃以圣人为大盗之资，圣法为桀、跖之失。乱天下者，圣人之由也。盖欲纵圣弃智，驱一代于混茫之中，殊非此书之意，盖无取焉。或曰《转丸》、《胠乱》者，《本经》、《中经》是也。</p>
<p class="block">秦恩复曰：唐赵蕤《长短经·反经篇》引《鬼谷子》曰：“将为胠箧探囊发匮之盗，为之守备，则必摄缄縢，固扃<img alt="" class="inline" src="Image00578.jpg" />
 ，此代俗之所谓智也。然而巨盗至，则负匮、揭箧，担囊而趋，唯恐缄縢扃<img alt="" class="inline" src="Image00578.jpg" />
 之不固也。然则向之所谓智者，有不为盗积者乎？其所谓圣者，有不为大盗守者乎？何以知其然耶？昔者齐国邻邑相望，鸡狗之音相闻，网罟之所布，耒耨之所刺，方二千余里，阖四境之内，所以立宗庙社稷、治邑屋州闾乡里者，曷常不法圣人哉？然而田成子一朝杀齐君而盗其国，所盗者岂独其国耶？并与圣智之法而盗之。故田成子有乎盗贼之名，而身处尧舜之安，小国不敢非，大国不敢诛，十二代而有齐国。则是不乃窃齐国并与其圣智之法，以守其盗贼之身乎？跖之徒问于跖曰：‘盗亦有道乎？’跖曰：‘何适而无有道耶？夫妄意室中之藏，圣也；入先，勇也；出后，义也；知可否，智也；分均，仁也。五者不备而能成大盗者，天下未之有也。’由是观之，善人不得圣人之道不立，盗跖不得圣人之道不行。天下之善人少，而不善人多。则圣人之利天下也少，而害天下也多矣。”其文与《庄子》小异，即注所云，或有取庄周《胠箧》而充次第者也。窃疑《鬼谷》篇目既经陶弘景删定，不应唐世尚有此篇。赵蕤生于开元，与尹知章同时，可为是尹非陶之证。录之以俟博考。</p>
</body>
</html>
